U-I-152/97
Natisni
Opravilna št.:
U-I-152/97
Datum odločitve:
10. 7. 1997
Objavljeno:
OdlUS VI, 109
ECLI:
ECLI:SI:USRS:1997:U.I.152.97
Akt:
Zakon o denacionalizaciji (Uradni list RS, št. 27/91 in 31/93) (ZDen), 44. čl.
Odredba o koeficientu povečanja dolarskih cen nacionaliziranega premoženja (Uradni list RS, št. 24/92 in 33/96)
Izrek:
Postopek za preizkus pobude za oceno ustavnosti 44. člena Zakona o denacionalizaciji ter ustavnosti in zakonitosti Odredbe o koeficientu povečanja dolarskih cen nacionaliziranega premoženja se ustavi.
Evidenčni stavek:
Ustavno sodišče ustavi postopek za preizkus pobude, če pobudnik nejasne in nepopolne vloge ne dopolni na poseben dopis Ustavnega sodišča.
Geslo:
Nepopolna vloga, ustavitev postopka zaradi njene nedopolnitve v določenem roku.
Denacionalizacija, cene nacionaliziranega premoženja.
Pravna podlaga:
Zakon o Ustavnem sodišču (ZUstS), 24., 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Antonija Strand, Hajdoš
Datum vloge:
2. 6. 1997
Vrsta odločitve:
sklep
Vrsta rešitve:
ustavitev
Dokument:
US18446
Dokument v PDF obliki:
U-I-152-97.pdf
115 KB
Prenesite datoteko
U-I-152/97
10.7.1997
S K L E P
Ustavno sodišče je v postopku za preizkus pobude Antonije Strnad iz Hajdoš na seji dne 10. julija 1997
s k l e n i l o :
Postopek za preizkus pobude za oceno ustavnosti 44. člena Zakona o denacionalizaciji (Uradni list RS, št. 27/91 in 31/93) ter ustavnosti in zakonitosti Odredbe o koeficientu povečanja dolarskih cen nacionaliziranega premoženja (Uradni list RS, št. 24/92 in 33/96) se ustavi.
O b r a z l o ž i t e v
1. Pobudnica je z vlogo z dne 30.5.1997 zahtevala presojo ustavnosti v izreku navedene določbe Zakona o denacionalizaciji (v nadaljevanju: ZDen) in presojo ustavnosti in zakonitosti Odredbe o koeficientu povečanja dolarskih cen nacionaliziranega premoženja (v nadaljevanju: Odredba).
2. Ustavno sodišče jo je pozvalo, da nejasno in nepopolno vlogo v roku 15 dni ustrezno dopolni in jo opozorilo na posledice, če tega v danem roku ne bi storila. Po 24. členu Zakona o Ustavnem sodišču (Uradni list RS, št. 15/94 - v nadaljevanju: ZUstS) lahko vsak da pisno pobudo za začetek postopka, če izkaže svoj pravni interes, ki je podan, če predpis ali splošni akt za izvrševanje javnih pooblastil, katerega oceno ustavnosti pobudnik predlaga, neposredno posega v njegove pravice, pravne interese oziroma pravni položaj. Glede na to je Ustavno sodišče pobudnico pozvalo, da z dopolnitvijo izkaže svoj pravni interes, vlogo pa tudi sicer dopolni z navedbo določb, ki jih izpodbija, ter pojasni, s katerimi določbami Ustave naj bi bile izpodbijane določbe ZDen in Odredbe v nasprotju ter zakaj.
3. Pobudnica v danem roku zahtevane dopolnitve ni poslala. Ker tako ni bilo mogoče preizkusiti, ali so predpisani pogoji za začetek postopka izpolnjeni, je Ustavno sodišče postopek, ki ga ni moglo nadaljevati, ustavilo.
4. Ustavno sodišče je sprejelo ta sklep ob smiselni uporabi tretjega odstavka 28. člena ZUstS v sestavi: predsednik dr. Lovro Šturm in sodniki dr. Peter Jambrek, dr. Tone Jerovšek, mag. Matevž Krivic, mag. Janez Snoj, dr. Janez Šinkovec, Franc Testen, in dr. Boštjan M. Zupančič. Sklep je sprejelo soglasno.
P r e d s e d n i k:
dr. Lovro Šturm